इस शो में स्क्रूज मैकडक और उसके उत्साही भतीजों के रोमांचक कारनामें दिखाए गए हैं। भतीजे, जो मूल रूप से अपने चाचा डोनाल्ड के साथ रहते थे अब स्क्रूज की देखभाल में रहते है, जब डोनाल्ड नौसेना में शामिल हो जाता है।

हालांकि स्क्रूज दुनिया में सबसे अमीर बतख है, वह लगातार अपने धन को बढ़ाने के तरीके खोजने की कोशिश करता है। कई कड़ियों में वो उन खलनायकों से अपनी संपत्ति की रक्षा करता दिखाई देता है, जो उसकी सारी संपत्ति लूटना चाहते हैं। बीगल ब्वाएस और मैजिका डी स्पेल इस शो में बार बार दिखने वाले प्रमुख प्रतिनायकों में शामिल हैं, जो हमेशा स्क्रूज और उसके भतीजों को लूटने और ठगने के तरीके ढूंढते रहते हैं। फ्लिंटहार्ट ग्लोमगोल्ड शो में स्क्रूज से हमेशा प्रतिशोध लेने को तैयार रहता है वो हमेशा स्क्रूज मैकडक को उसकी पदवी "विश्व में सबसे अमीर बतख" की गद्दी से उतारने की योजनाएं बनाता रहता है। कुछ कथाएँ स्क्रूज के सबसे महत्वपूर्ण सिक्के के चारों ओर भी घूमती हैं, जो स्क्रूज की अच्छी किस्मत और दौलत का स्रोत है। स्क्रूज उस सिक्के को एक शीशे के जार में बंद करके तिजोरी में रखता है और शो के खलनायकों से लगातार उसकी रक्षा करता रहता है।

शो के दूसरे सत्र में फेनटन क्रैकशेल और बूब्बा डक नाम के दो चरित्र जुड़े. और साथ आयी वो कहानियां जो पहले सत्र के अक्सर यात्रा करने वाले कथानकों से अलग थीं और मुख्य रूप से डकबर्ग के समकालीन माहौल के आसपास घूमती थीं। कड़ियों में या तो बूब्बा या फेनटन दिखते, लेकिन दोनों एक साथ बहुत कम दिखते थे।

हालांकि स्क्रूज और उनके भतीजे शो के मुख्य चरित्र थे, कुछ कड़ियाँ लान्चपैड या गायरो जैसे अन्य पात्रों पर भी केन्द्रित थी। स्क्रूज के बढे हुए परिवार (द डक यूनिवर्स) के कुछ सदस्य भी इस श्रृंखला में दिखे, जैसे ग्लैडस्टोन गैंदर, जिसकी किस्मत बहुत अच्छी है। ग्लैडस्टोन जैसे चरित्र को अक्सर कार्ल बार्क की शुरूआत की कॉमिक बुक कहानियों में देखा गया था।

कुछ कड़ियाँ कार्ल बार्क की कहानियों पर आधारित हैं और कुछ में ऐसी कहानियों के तत्त्व हैं। उदाहरण के लिए, कड़ी "द अनब्रेकेबल बिन" बार्क की कहानी "द अनसेफ सेफ" पर आधारित है।

अभिग्रहण
कार्ल बार्क की महानतम डक टेल्स कहानियां
निर्माण
प्रस्तावना